Inma Serrano: "Aquest disc va ser una forma d'homenatjar el meu pare" - Alicanteplaza\nALACANT. Inma Serrano és una artista alacantina que després de 10 anys residint a Mèxic ha tornat a la ciutat on va nàixer. El dia 10 d'agost participarà, per primera vegada, en el Festival Noches Mágicas, tindrà lloc als jardins d'abril, i actuarà en la primera edició del Summer Nights Acoustic Festival.\nInma Serrano va començar en el món de la música tocant la guitarra amb els seus amics a les platges d'Alacant. "Des de sempre he volgut ser cantant, aquesta era la meua intenció i la meua aspiració. El meu somni era poder arribar a actuar en un festival com és el de Noches Mágicas. A pesar de tot això, aquest és un camí que requereix molta atenció, compromís, però sobretot compromís que siga de cor perquè sempre has d'estar ahí. Has de compondre, viatjar, i no deixar mai de banda tot allò que envolta aquest món", segons ha contat l'artista.\nNo solament ha publicat discs en castellà, sinó que en 2008 va publicar el seu primer disc en valencià Inma I. "Aquest disc va tindre molt bona acollida i va ser una forma d'homenatjar el meu pare. Ell va nàixer a Elx i va haver d'aprendre el castellà per anar a l'escola, ja que solament parlava el valencià. Va morir uns anys enrere a la publicació del disc i vaig pensar que la millor forma de recordar-lo era fer part del meu repertori en valencià. Les lletres de les cançons estan adaptades per Josep Tero, cantautor català, i la veritat és que per a mi, emocionalment, va ser magnífic aquesta experiència", afirma Serrano.\nAmb la seua música el que intenta transmetre són diferents sensacions, ja que cada vegada que es compon una cançó el que es pretén és extraure del pensament i del cor aquelles coses que t'han ocorregut. L'artista el que intenta és descriure situacions i concloure amb la millor lectura possible, ja que la vida té dues cares, una bona i una roïna, però davant de tot, la vida sempre ens pot deixar amb un somriure al rostre, i l'optimisme és una de les coses que no s'han d'abandonar mai.\nEl dia 10 d'agost actuarà per primera vegada en el Festival Noches Mágicas que se celebrarà a la ciutat d'Alacant. Participarà en la primera edició del Summer Nigths Acoustic Sessions. "Com alacantina, em van cridar per a actuar i la veritat és que a mi em venia molt de gust. Em va semblar una oportunitat que no podia deixar passar perquè en el concert el que vaig a mostrar és el que seran els pròxims concerts de la temporada que ve. El públic escoltarà Cantos de Sirena, Me quedo con tu amor (aquest és el meu nou single), A solas con mi corazón (aquesta és la cançó que em va cantar Rosa López) o Gracias a la vida. Aquest serà un repertori de cançons que jo sé que agrada al meu públic", comenta.\nInma Serrano estarà acompanyada en l'escenari amb la seua guitarra, amb Cuco Chellinni a la percussió, i, Jaime al baix, i, en un moment donat de l'actuació l'artista convidarà a un altre artista. Serà un trio de guitarra, percussió i baix, tots ells alacantins.\nAmb les cançons que ha triat l'artista alacantina i que interpretarà en la seua actuació, intentarà transmetre al públic alegria, passar una bona estona, romanticisme, dinamisme... A més a més, hi haurà moments per ballar, fer palmes, en definitiva s'intentarà crear una nit en què regne la festa entre els assistents.\nA banda de la participació el 10 d'agost en el festival, "a partir de setembre començarem amb la promoció i amb les actuacions, ara mateix aquest serà el preàmbul de tot allò. El que interpretarem en l'acte serà una petita presentació de tot allò que vindrà l'any vinent. A hores d'ara estem promocionant el primer single i fent la promoció, però serà a partir de setembre quan comence l'emoció", afirma.\nEl Festival Noches Mágicas serà un acte per cantar a tots els alacantins i a tots els estiuejants que s'apropen. En aquest Summer Nights Acoustic Sessions no solament actuarà Inma Serrano, sinó que també ho farà Paquito Baeza o Marina Carmona, entre altres. Serrano qualifica aquesta nit com "una nit perfecta i estupenda per a gaudir de la bona música".\nDel 22 de maig fins al 10 de novembre\n'Titanic: The Reconstruction' suma fins ara més de 13.000 visites a La Llotja


Nosaltres - Fit Gym\nTots els inicis són durs, però ara ja són 15 anys els que ens avalen en el món del fitness i la salut.\nLa nostra prioritat sou vosaltres!\nDes d'aquest mitjà volem agrair a tots aquells que han estat al nostre costat confiant en nosaltres i ajudant-los a aconseguir els seus objectius esportius.\nFIT-GYM es diferencia de la resta de centres no per les seves completes instal·lacions,que ho sòn, però sobretot pel vincle personal i familiar que es crea, vincle que perdura durant molts anys. El nostre equip de tècnics sempre estaran disposats a ajudar-vos i assessorar-vos sigui quin sigui el vostre objectiu.\nLa nostra premissa ... La vostra Salut!\nFIT-GYM disposa de les eines necessàries físiques i psicològiques perquè vosaltres trobeu el punt de motivació extra que marcaran la diferència en els vostres entrenaments i per tant, en la vostra millora física i esportiva.\nNo ho dubtis, acosta't a FIT-GYM situat a la poblaciò de Tona i informa't de les nostres quotes, pregunta i explica a qualsevol dels nostres tècnics que vols aconseguir, nosaltres t'assessorarem i t'ajudarem a aconseguir-los.


€630,000 Pis En venda\nHabitatge familiar de 6 dormitoris amb moltes possibilitats de reforma en venda al costat dels jardins del Túria.\nAquest habitatge molt àmplia amb una gran terrassa se situa a la Gran Via del Marqués del Túria, molt propera als jardins del Túria ja col·legis de renom de la ciutat.\nEl pis requereix d'una reforma i gràcies a la seva superfície ofereix grans possibilitats. Seria ideal perquè el nou propietari faci la distribució al seu gust molt fàcilment.\nPodem accedir a l'habitatge per l'entrada principal o per la de servei. Per la principal, un rebedor dona pas, d'una banda, a l'enorme saló-menjador dividit en diversos ambients. Per l'altra, un passadís comunica amb la gran cuina, amb una galeria situada en un pati de llums, el dormitori de servei i l'entrada secundària. Tant el saló-menjador com la cuina compten amb dos accessos, des del rebedor i des del passadís. El passadís ens porta a la resta d'espais de l'habitatge: els cinc dormitoris i els dos banys. Un dels dormitoris té sortida a la terrassa posterior, amb espai per col·locar mobiliari.\nUna oportunitat ideal per a famílies que es vulguin fer un habitatge a mida al costat dels jardins del Túria, a prop dels principals col·legis ia pocs minuts del centre de la ciutat. Per la seva ubicació estratègica, també seria molt apropiada per transformar-la en negoci.\n5 dormitoris més\nAquest pis es troba en un enclavament privilegiat, a la Gran Via del Marqués del Túria, molt a prop dels jardins del Túria. Es tracta d'un barri residencial que destaca per la seva proximitat al centre de la ciutat i per disposar de tots els serveis: escoles, instituts, comerços, transport públic, llocs d'oci i restauració. La ubicació de l'habitatge és molt propera al Palau de la Música, i és a 5 minuts del Palau de les Arts i la Ciutat de les Ciències. Els jardins del Túria són el principal pulmó verd de la ciutat, un lloc d'esplai per gaudir en família o passejar, però també per fer esport, com córrer o anar amb bicicleta.


EUROPASSION a ESPARREGUERA del 3 al 6 de Març 2022\nA la trobada de la Europassion d’enguany han participat 32 grups de passions de 13 països d’Europa, amb 128 participants. Aquí podeu trobar un informe fotogràfic de la trobada.\nPROGRAMA de la Trobada i Assemblea de l’EUROPASSION Esparreguera 2022*\nDijous, 3 de marçde 2022\nRecollida amb autocar de les persones que arribin amb avió, recepció dels participants, acompanyament als hotels on s’allotjaran, acreditació, entrega de documentació i obsequis, i sopar de benvinguda.\nVisita a la Cova i a la Vila de Manresa\nDesplaçament a Manresa en autocar per a la conferència Sant Ignasi i la Passió a la Cova de Sant Ignasi de Manresa. L’any 2022 se celebren els 500 anys de l’estada de Sant Ignasi de Loiola a Manresa, on va tenir l’experiència mística i espiritual que el va portar a la redacció de la seva obra dels Exercicis espirituals i anys després a fundar la Companyia de Jesús. http://www.covamanresa.cat/ca/ignatius-500-i-lany-jubilar-manresa-2022\nVisita institucional al Parlament i al Palau Episcopal\nParal·lelament a la visita a Manresa, membres de la Junta de l’Europassion i organització, el president de la Federació Catalana de Passions, el president de la Passió d’Esparreguera i altres autoritats i representants de diverses passions faran una visita al Palau Episcopal per a saludar l’arquebisbe de Barcelona, Joan Josep Omella, i al Parlament de Catalunya per a saludar la presidenta Laura Borràs.\nDinar a Montserrat, visita al Monestir amb recepció dels monjos i assistència a l’oració de vespres.\nSopar de commemoració dels 40 anys d’Europassion\nSopar amb recepció i parlaments per part de les autoritats a l’hotel El Bruc.\nEls dos delegats de cada passió participaran a l’assemblea amb traducció simultània a sis idiomes (català, castellà, francès, anglès, italià i alemany).\nVisita guiada per Esparreguera\nLa resta de visitants, durant el matí, faran una visita guiada per Esparreguera per a conèixer els seus llocs d’interès (el Campanar, l’església de Sant Eulàlia, el Museu de la Terrissa...).\nRecepció de les autoritats convidades.\nA l’exterior, hi haurà mostra de cultura popular amb castellers, geganters, ball de gitanes i bastoners.\nA l’entrada al teatre i al vestíbul, signatura de les autoritats al llibre d’honor i petits parlaments de les autoritats.\nPrimera representació de la temporada de Passió. (Aquest any s’estrena una nova versió de la Passió d’Esparreguera amb millores tècniques i duració reduïda, que conviurà amb la versió clàssica.)\nAcabada la representació, es farà una actuació dels Diables d’Esparreguera i de la colla de nens els Polls Folls.\nA continuació, sopar dempeus al vestíbul del mateix teatre per a acomiadar el dia i anada als allotjaments amb autocars.\nMissa i comiat\nVisita lliure a Esparreguera, missa amb el bisbe de Sant Feliu i comiat. Els visitants que ho desitgin poden quedar-se a dinar en un dinar informal que ha preparat l’organització.\n*Poden haver-hi modificacions d’organització.\nEsparreguera rep l’escultura que l’acredita com a Capital Europea de les Passions durant l’any 2022\nDilluns 8 de novembre, en Jordi Ros, membre de la Junta d’Europassion, ha fet entrega de l’estatueta, que acredita a la ciutat d’Esparreguera com a capital europea de les passions, a l’alcalde d’Esparreguera el Sr. Eduard Rivas, que estava acompanyat pel regidor de cultura el Sr. Juan Jurado, el president de la Federació Catalana de Passions Sr. Jordi Carapuig, el rector de la Parròquia d’Esparreguera Mn. Ramon Maria Bosch Vendrell, el president i la vicepresidenta de la Passió d’Esparreguera, el Sr. Enric Galceran i la Sra. Nani Guevara.\nEl lliurament s’ha fet excepcionalment a l’Ajuntament d’Esparreguera, ja que a causa de la pandèmia no ha estat possible recollir-ho a la ciutat organitzadora del 2021, ŠkofjaLoka (Eslovènia).\nL’associació de l’Europassion va néixer a Esparreguera en una trobada on tres Passions catalanes (Ulldecona, Olesa de Montserrat i Esparreguera) i tres passions franceses (Loudéac, Nancy i Masevaux) van posar la primera pedra en la fundació d’aquesta nova associació que no ha parat de créixer fins a arribar a l’actualitat, amb 86 passions de 16 països d’Europa. L’any 2022 se celebra el 40 aniversari i per aquest motiu Esparreguera va demanar ser la seu de la trobada anual.\nLes dates de la trobada de l’any vinent seran del 4 al 6 de març i Esparreguera acollirà centenars de col·laboradors de les diferents passions de tota Europa i s’omplirà d’activitats culturals, organitzades entre la Passió d’Esparreguera i la Federació Catalana de Passions.\nRepresentants de la Federació Catalana de Passions es reuneixen amb la presidenta del Parlament\nEl passat, 22 de setembre, la Federació Catalana de Passions va ser rebuda en audiència per la Molt Honorable Laura Borràs, presidenta del Parlament de Catalunya.\nAquesta audiència s’emmarca dintre de les diferents reunions institucionals que des de la Federació s’estan duent a terme de cara a la posada en marxa de la temporada 2022.\nL’any 2019, sent consellera de Cultura, la Sra. Laura Borràs, va apostar per donar més visibilitat a les passions, una mostra de cultura popular amb més de 500 anys d’història i per fer créixer la Federació.\nDurant l’audiència, es va informar la presidenta de la tasca feta aquests anys, de com hem passat la pandèmia i de les activitats que reprendrem aquest pròxim 2022: presentació de temporada, Fira Passió d’Esparreguera i la trobada de les passions europees, l’Europassion, formada per més de 80 entitats de 16 països europeus, que se celebrarà a Esparreguera el primer cap de setmana de març. Entre els actes organitzats per l’Europassion, el dia 4 de març hi ha prevista una recepció i visita al Parlament de Catalunya per als representants de les passions europees.\nLa presidenta es va mostrar molt satisfeta per la tasca que s’està duent a terme des de la Federació Catalana de Passions, va encoratjar la Federació a seguir en aquesta línia i va oferir la seva col·laboració en els actes vinents.\nFederació Catalana de Passionis\nEl divendres 18 de juny del 2021 va tenir lloc, per primer cop, una reunió al Palau Episcopal de Barcelona entre membres de la Federació Catalana de Passions i l'arquebisbe de Barcelona i president de la Conferència Episcopal Espanyola, el Cardenal Omella.\nDurant la reunió, desitjada per ambdues parts des de fa temps, es va parlar de diferents temes: es va donar a conèixer la Federació i la tasca que hi fa ; com són les diferents representacions quan a formats i espais on tenen lloc: teatres, esglésies i exteriors; la tasca social de les entitats que integren la Federació... i s'ha posat èmfasi en la necessitat de tenir canals de comunicació entre la Federació, els seus federats i les diòcesis de Catalunya.\nLa resposta del Cardenal ha estat força positiva, ambdues parts han estat d'acord en la necessitat de començar a treballar plegats, alhora, , el cardenal ha animat els membres de la Federació a seguir aquest camí que han engegat de treball i esforç en comú.\nUn altre dels temes importants que ha ocupat part de la reunió ha estat la trobada/assemblea de l'Europassion, que tindrà lloc a Esparreguera el primer cap de setmana de març de 2022.\nEl cardenal Omella ha estat molt atent a l'explicació que se li ha fet dels actes que s'estan preparant, s'ha interessat per l'Europassion, ha donat el seu suport a l’organització i al mateix temps ha ofert la seva col·laboració i ajuda per a aquesta trobada.\nLa Federació Catalana de Passions, agraeix a la seva eminència el Cardenal Omella, la bona predisposició i acollida.\nMONUMENT PELS 300 ANYS DE REPRESENTACIONS DE LA PASSIÓ DE SKOFJA LOKA\nEl 24 de maig de 2021 va ser un dia especial per a la Passió de ŠkofjaLoka i els seus habitants. A la plaça del nucli antic es va descobrir i beneir un monument pel 300è aniversari de la Passió de Škofja Loka.\nBorut Gartner, director de la Passió de ŠkofjaLoka 2009 i 2022, el germà caputxí Metod Benedik,\nTine Radinja, alcalde de ŠkofjaLoka, el germà Jo¸koSmukavec, actual superior dels monjos caputxins\nde ŠkofjaLoka, Jure Miklavc, dissenyador del monument, i Marjan Kokalj sj, director de la Passió el 1999 i el 2000\n----- Andreja Megušar i Aleksander Igli¹ar, membres de la junta de la Europassion\nEls documents mostren que la processó de la Passió de ŠkofjaLoka es va realitzar per primera vegada la tarda del diumenge de Pasqua de 1713, pocs anys després que els monjos caputxins arribessin a una de les ciutats eslovenes més antigues. L’autor del text que ha sobreviscut fins als nostres dies i que en aquell moment va ser el responsable d’aquesta processó Passió - Magister Processionis –va ser el germà Romuald, un monjo caputxí que va ser a ŠkofjaLoka del 1715 al 1727. SkofjaLoka està orgullosa que el text de la Passió del 21 d'abril de 1721 sigui el text dramàtic eslovè més antic i el llibret teatral més antic d'Europa.\nActualment, la Passió de ŠkofjaLoka es representa cada sis anys, però a causa del COVID19la representació es va haver d’ajornar del 2021 al 2022. La Passió de ŠkofjaLoka es representa amb el text original com a processó pels carrers i places del nucli antic de ŠkofjaLoka.\nENTREGA DE L’ESTÀTUA DE LA EUROPASSION a SKOFJA LOKA (Eslovènia)\nEstava previst que el Congrés anual d’Europassion tingués lloc a la ciutat de Skofja Loka del 9 a l’11 d’abril del 2021, però a causa de COVID19 es va haver de cancel·lar la representació de la Passió de Skofja Loka i el Congrés d’Europassion.\nCom que l’estàtua de fusta de la Europassion no es va poder entregar a Tirschenreuth, es va enviar a Skofja Loka.\nEl dimecres, 31 de març de 2021, Andreja Ravnihar Megusar i Aleksander Iglicar, membres de la junta de la Europassion, van entregar l’estàtua de la Europassion a Tine Radinja, alcalde de Skofja Loka, i al germà Joko Smukavec, cap del monestir de Skofja Loka.\nL’escultura de la Europassion serà a la ciutat de Skofja Loka fins a l’estiu que es portarà a la Passió catalana d'Esparreguera, que acollirà la trobada de la Europassion amb assemblea general el març de 2022.\n25 Anys de Representació de la Passió a Csiksomlyo (Miercurea Ciuc - Romania)\nEl 2021, la Passió de Csíksomlyó celebrarà el seu 25è aniversari. En aquest any de celebració, volem donar les gràcies a Déu i a vosaltres per tot el suport espiritual i material que hem rebut:\n• Gràcies per la vostra confiança, ànims i amistat.\n• Gràcies per l'experiència de la ruta de 1997 quan vam ser convidats a les passions de St. Margaretten, Sommersdorf, Auersmacher,Tegelen i París.\n• Gràcies per l’oportunitat de participar al Festival de Cracòvia del 2000.\n• Moltes gràcies als nostres germans i germanes hongaresos per l'oportunitat d'actuar a Hongria.\n• Gràcies per la calorosa acollida que vam rebre a les trobades de la Europassion.\n• Gràcies a tots els que ens heu visitat a Csíksomlyo.\n• Gràcies per pensar en aquells que varem fer amistat i que han mort.\nTenim molta alegria i agraïment als nostres cors. Tenim molt bons records, fins i tot després de 25 anys. Ens agradaria fer-vos saber que la tradició i la germanor són vives a la Passió més oriental d‘Europa, a Csíksomlyo.\nEls actors de fa 25 anys, ara són mares i pares que han portat els membres de la seva família al grup. Una generació jove va heretar els seus coneixements i tradició i es van convertir en ambaixadors de l’esperança. Malgrat totes les dificultats, confiem que Csíksomlyo pugui organitzar la trobada de la Europassion el 2024 i que puguem acollir els nostres amics.\nAmb molt d’amor i respecte, Adel Svella\nDirector-coreògraf de la Passió de Csíksomlyo\nDirector del grup 1996-2001\nReflexions sobre la representació de la resurrecció a la passió\nTotes les representacions de la passió que he vist fins ara acaben amb una escena de Pasqua. La majoria de les vegades, el ressuscitat puja a l’escenari amb una túnica blanca i es mostra al públic. Tot i l’alegria de la Pasqua, la meva sensació sovint amb aquestes escenes és incòmoda. Em sembla massa naturalista i banal! L’esdeveniment de la resurrecció va més enllà de la nostra imaginació. Bàsicament, no es pot representar ni ensenyar. Amb tota la raó, la tradició de la fe també és molt prudent i parla del cos "transfigurat” del Senyor ressuscitat. Segueix sent un misteri quan els relats de la resurrecció diuen que el ressuscitat pot menjar i travessar portes tancades. Òbviament, el seu cos és terrenal i sobrenatural alhora. Això planteja preguntes. En qualsevol cas, les nostres representacions habituals no fan justícia als esdeveniments de la Pasqua.\nA la nostra nova representació de St. Margarethen, que s’estrenarà al juliol, no hi haurà cap aparició del ressuscitat. Els apòstols, Maria, Maria Magdalena i els deixebles d’Emaús s’uneixen com una "església jove” i s’expliquen les seves experiències amb el ressuscitat. A partir dels diferents relats, tothom es convenç que Jesús és el "Senyor" (= Déu). Junts formulen aquesta confessió. La base de la fe Pasqual són els relats de les experiències. Una mirada ràpida als evangelis demostra que es tracta d’experiències molt diferents i individuals. Amb bon criteri ha de ser així.\nEstic totalment d’acord amb el gran teòleg Eugen Biser, que Jesús ha ressuscitat en els seus deixebles. El ressuscitat viu al cor dels seus deixebles. Els seus relats de les experiències són les imatges interiors d’aquest procés indescriptible. Poc a poc després es van convertint en creences que es poden transmetre. Calen gairebé dues generacions per trobar normes raonablement vàlides per a les experiències de la jove església. La paraula original per a la realitat de la resurrecció es troba al Nou Testament grec "ophtä" i significa: "He vist". Aquesta és la base testimonial: he vist el Senyor! La qualitat d’aquesta visió entre els testimonis de la resurrecció encara no està clara. Una percepció per fora o per dins?\nEn qualsevol cas, la nostra generació es refereix a la visió interior. Això no és cap mancança. Per això es necessiten els ulls del cor. Veuen l’essència que roman invisible als ulls del cap. "Només s’hi veu bé amb el cor", diu el "petit príncep" al conte d'Antoine de Saint-Exupery. Com seria si anem configurant gradualment les nostres representacions de manera que les nostres actuacions promoguin la visió interior i no només la visió exterior trivial?. La nostra cultura de les representacions de la Passió necessita un salt quàntic al misticisme.\nVist així, us desitjo una bona Pasqua i plena d’imatges interiors!\nDr. Richard Geier, sacerdot i director a St. Margarethen\nAixí diu un vers de la solemne Seqüència Pasqual: "Crist, la meva esperança, ha ressuscitat", així canti el nostre cor en el moment en què contemplem el Crist vencedor de l'esclavitud del pecat, la mort i tota feblesa humana.\nLa nostra estimada Europa, junt amb el món sencer des de fa més d’un any, experimenta diàriament el pes de la pandèmia amb el seu rastre de malalties i morts, com si visquéssim una "passió" que s’allarga en el temps i que ha marcat la història dels nostres països.\nNosaltres que, tot i que només com a representació, tenim molt clar el camí de la passió i la mort, podem comprendre com en aquest temps, les nostres poblacions se senten íntimament i espiritualment unides al patiment i al pes de la creu de Jesús.\nAl mateix temps, però, com a cristians i deixant-nos guiar per la Paraula de Déu, participem de la resurrecció de Crist; La nostra vida no té cap sentit si no està orientada cap a la resurrecció i si no ens deixem il·luminar per ella. Aquí teniu el cant del cor: Crist, la meva esperança, ha ressuscitat! La foscor de la passió deixa pas a la llum enlluernadora que prové de la tomba buida.\nLa invitació i el desig a tots aquells que representen la passió en diverses formes, és ser un poble d’esperança, en situacions concretes personals, comunitàries i al propi país. Ésser testimonis autèntics i creïbles de Crist, a qui expliquem, representem i celebrem; ésser animadors de l’esperança cristiana perquè la fe estableix la certesa que després de la Passió viurem l’experiència alliberadora de la resurrecció.\nVisquem, doncs, el do de l’esperança cristiana i siguem testimonis del Ressuscitat a les nostres comunitats i a les nostres associacions per a que Europa i el món sencer puguin tornar aviat a viure, creure i estimar.\nCanonge Don Fulvio Dettoma\nSalutacions de Setmana Santa del secretari general de l'Europassion\nBenvolguts col·laboradors de les Passions,\nVivim temps difícils. El Coronavirus ens ha canviat la vida. Hem hagut de renunciar a moltes coses que donaven per fet. Per segon any consecutiu no s’ha pogut representar la Passió. També s’ha hagut de cancel·lar la Passió i l'assemblea general de la EUROPASSION a Skofja Loka.\nAquest any també passem la Setmana Santa en confinament. Les conseqüències del Coronavirus encara no es poden preveure. Per a molta gent la desesperança va en augment.\nEns trobem en una situació similar a la dels deixebles de Jesús fa 2000 anys. Mentre vivien en desesperança després de la mort de Jesús a la creu, els arriba el missatge que els porta Maria Magdalena.\nLa Setmana Santa no posa fi a la pandèmia, però la Setmana Santa ens dóna esperança. La Pasqua és i dóna vida en abundància. L’amor de Déu ens ho porta. Jesús és un amic de la vida i ens anomena com a amics seus. Anem doncs com amics de Déu i siguem missatgers de la seva alegria a través de la vida.\nAmb això en ment, us desitjo una bona Pasqua.\nPRESENTACIÓ DE LA TEMPORADA DE PASSIONS CATALANES - FIRAPASSIÓ 2021\nEl dia 6 de març de 2021, al teatre de la Passió d’Esparreguera va tenir lloc la presentació de la temporada de Passions catalanes.\nL’acte va comptar amb la projecció de vídeos on representants de cadascuna de les disset passions federades exposaven el projecte per a la temporada 2021. Algunes d’elles han optat per saltar-se una temporada i preparar-se pel 2022, com la cèlebre Passió de Cervera; altres han optat per nous formats, com exposicions, retransmissions en streaming o actes simbòlics. En alguns casos s’ha volgut fer un pas endavant i posar en escena passions reduïdes i adaptades a totes les mesures de seguretat, com podrem veure a Olesa de Montserrat i a Esparreguera.\nL’Enric Galceran, president del Patronat de La Passió d’Esparreguera, va anunciar la voluntat de l’entitat de ser amfitriona de l’assemblea de la Europassion el març de 2022, una trobada de Passions europees que posarà Esparreguera al centre d’aquestes manifestacions culturals i tradicionals del continent. Galceran va assenyalar que «enguany a Esparreguera s’ha fet una renovació tecnològica, entre els quals uns projectors per generar nous efectes visuals a l’espectacle». Des de l’entitat també s’ha anunciat que les sis representacions de la temporada 2021 es dedicaran al Mestre Josep Borràs, compositor de la música de l’espectacle, que va morir el mes d’abril del 2020 als noranta anys.\nPer la seva banda, el president de la Federació Catalana de Passions, Jordi Carapuig, va esmentar que, des de la seva creació el 2016, la federació no ha deixat de créixer i que «el passat 2020, en plena pandèmia, l’entitat va assolir la xifra màxima d’associats fins a arribar als disset que té actualment».Carapuig va agrair l’enorme esforç de la Generalitat de Catalunya i de la direcció general de Cultura Popular per ajudar econòmicament a les passions en aquesta època difícil, molt especialment a les que tenen teatre de propietat i no han pogut tenir els ingressos que preveien. «La temporada 2021 està perduda, però per alguns és una oportunitat per reinventar-se. Hi ha un impuls de la tecnologia a tots nivells, no només a escena sinó també sobre la manera com els nostres espectacles han d’arribar al públic.», assegura el president. El màxim representant de les passions catalanes va emplaçar a totes les autoritats i passions a retrobar-se el 2022 a Esparreguera a l’Europassion, que també hauria de tenir forta presència dels espectacles fets a Catalunya, amb una nova i enèrgica FiraPassió. «El 2022 serà l’any del retorn. Hem passat guerres, la grip espanyola, i encara hi som. No hi ha qui ens tombi.», va subratllar Carapuig.\nL’acte del matí es va acabar amb la representació d’un dels quadres més icònics de La Passió d’Esparreguera, el suïcidi de Judes, on es va poder veure una prova pilot del que seran les impactants projeccions d’última generació al ciclorama.\nA la tarda es van fer projeccions de vídeos de totes les passions catalanes (https://youtu.be/skukH6JO_7g) i de bona part de les europees (https://youtu.be/90tfhkvUcB4), així com es va emetre un missatge institucional en diferit del Secretari General de l’Europassion, Josef Lang, on destacava l’enorme paper d’Esparreguera per fer possible la relació entre les passions d’Europa, i emplaçava els col·laboradors a la cita per al 2022. La Passió d’Esparreguera, com va fer al matí amb el quadre del suïcidi de Judes, va oferir una nova mostra de l’espectacle, en aquest cas el comiat de Jesús i Maria, la Mare de Déu, un dels moments més emotius de la representació esparreguerina.\nLa trobada de la Federació Catalana de Passions també va comptar amb la presentació d’una exposició fotogràfica al vestíbul del teatre, on es poden veure imatges de les disset passions federades.\nFragment de l’article d’en Gerard Bidegain a la revista Setsetset,\nLliurament del símbol de la Europassion\nDesprés de que la trobada de la Europassion amb l'assemblea general de la Europassion a Tirschenreuth (Alemanya) fou cancel·lada l'any passat a causa del Coronavirus, l’estàtua simbòlica de la Europassion no es va poder lliurar amb la cerimònia habitual. A causa de la pandèmia, tampoc ha estat possible fer fins avui a Tirschenreuth la cerimònia de traspàs des de Tirschenreuth a Skofja Loka (Eslovènia).\nPer tant, la junta de la Europassion ha decidit enviar la estàtua per correu a Skofja Loka, on aquest any se celebra el 300è aniversari de la representació de la Passió de Skofja Loka. Malauradament, la representació de la Passió i la trobada de la Europassion a Skofja Loka també s’han hagut de cancel·lar aquest any. Esperem que la trobada de la Europassion pugui tenir lloc a Esparreguera el 2022 i que es pugui tornar a fer la cerimònia de lliurament de l’estàtua.\nA la foto es veu en Vinzenz Rahn a Tirschenreuth empaquetant i enviant l’estàtua.


M. Roser Algué Vendrells - Libros de este autor - Bubok\nLa M.Roser és filla de la comarca del Bages. És una mestra enamorada de la seva feina que sempre havia tingut una il·lusió: escriure. Finalment va poder fer-la realitat, unes vegades en prosa i daltres en forma de poema, segons el que li dictava el cor en cada moment.\nEn aquest poemari hi trobareu uns quants poemes que ens mostren el seu amor per la natura i uns altres de caire més íntim, on els sentiments en són protagonistes. Són petits somnis fets poema.\nLa M.Roser és filla de la comarca del Bages. És una mestra enamorada de la seva feina que sempre havia tingut una il·lusió: escriure. [...] Ver libro


Puig i Cordón, Joan: (473) Sant Daniel i el Vilar, un engany a la ciutadania (3)\n(473) Sant Daniel i el Vilar, un engany a la ciutadania (3)\nQui en surt beneficiat de no passar el desdoblament de la N-II per l’opció menys agressiva pel territori?\nLes fotos que acompanyant aquest post són de la finca que quedaria afectada si l’Ajuntament de Blanes guanyés el contenciós administratiu.\nÉs una esplèndida finca privada que surt potenciada si el desdoblament és fa pel Vilar i Sant Daniel.\nEl desdoblament per Tordera beneficia a certs desenvolupaments urbanístics a Tordera, els hi permet seguir augmentant la trama urbana fins el terme municipal de Blanes i alguns interessos especuladors estaran molt contents.\nTot val, fins i tot carregar-se un PEIN pels interessos especulatius, a que espera el Departament de Medi Ambient per dir-ne quelcom? O calla i atorga?\nEsperem que malgrat la lentitud de la justícia, no impedeixi aturar el desdoblament pel Vilar i Sant Daniel, l’opció mes agressiva, més costosa, i la que perjudica a més ciutadans, si malgrat tot, no s’arriba a temps, estic segur que després tots ho lamentarem.\nUna dada, amb l’estalvi econòmic de l’opció Tordera, avui podríem fer realitat bona part de la construcció d’un tramvia urbà entre Blanes i Lloret, l’única alternativa que permet treure cotxes de la carretera, l’única alternativa que ens milloraria la nostra mobilitat.\nNo m’agradaria escoltar d’aquí uns anys, quins polítics van permetre aquest desastre, un cop el desdoblament estigui fet.\nPublicat per Joan Puig i Cordón el dilluns, d’agost 18, 2008\nara és veuen els interesos amagats del clan de tordera\n19 d’agost, 2008 07:00\nara s'entenen moltes coses a tordera, gràcies per l'informació.\n19 d’agost, 2008 08:49\njo també je vist les estaques, i si el que dius es veritat, això es un escando, a més d'un li ha de caure la cara de vergonya\n19 d’agost, 2008 09:58\ngràcies per seguir lluitant contra els negocis i l'especulació.\nhe passejat aqeusts dies i això és una vergonya\n19 d’agost, 2008 13:43\nMira a ver si tambien luchas contra la especulación de tus negocios majo.Ya caeras,ya..\n21 d’agost, 2008 14:44\n29 d’agost, 2008 13:21


Carta oberta a la senyora alcaldessa d'Algemesí\nSenyora Alcaldessa: Com a membre del col·lectiu Folgança vull dir-li que no em pareix correcte que vostè haja encapçalat la pancarta “Algemesí amb la setmana de bous” en companyia de membres del PP. Ni tampoc les seues declaracions al diari Levante del 13/9/15. Assegura que seria hipòcrita si es manifestara antitaurina. De sobra sé que vostè i el grup municipal socialista són TAURINS. A vostè se l’ha convidat a les manifestacions Antitaurines (millor dit Antibecerrades), i no ha participat mai, cosa que si han fet diputats del seu partit.\nSempre he respectat la seua decisió, i per la meua part mai ha existit cap problema. Però les coses han canviat. Vostè ocupa ara un càrrec públic; És l’Alcaldessa de tots! Dels taurins i dels antitaurins. Ja fa algun temps estes paraules li les vaig dir al ex alcalde Vicent Ramón García.\nMire Senyora Trenzano, vostè pot fer tota mena de declaracions a favor dels taurins però no com a Alcaldessa. Pregunte a la gent l’opinió que tenen i tots els comentaris que estan fent-se. Els qui pensen com jo creiem que s’ha equivocat i que està mal assessorada. Per favor, no utilitzen els Bous per fer política, els vots no s’aconsegueixen d’eixa manera.\nEl planeta Terra és per a tots, ¡respectem als animals! De vegades ells ens donen lliçons de convivència . Tot és qüestió de consciencia.\nPerò no sols eixa actuació seua em preocupa. Recorde temps passats. Marta Trenzano PSOE, Pere Blanco EU, Josep Bermúdez Més Algemesí. Tots units contra la construcció del mercat, campanya en la que jo també vaig participar. Com és possible que l’equip de govern no respecte el que prometeren? (puedo prometer y prometo) promesa no complida. Els votants dels que hui formen part del equip de govern no entenen res de res. (Com és possible que donen suport al projecte del PP?). Quina falta de coherència és això? És hipocresia barata, i ens sentim estafats! Estes coses fan que no creguem en els polítics i que estiguem desencantats. Els polítics quan estan en el poder canvien totalment. Ja ho deia AL TALL en la seua cançó.\nSenyora Alcaldessa; Més Algemesí convocà la setmana anterior a la seua investidura una Assemblea oberta a tots a la qual vaig ser invitada. Dita assemblea, formada per cinquanta persones va decidir amb 43 vots a favor i 7 abstencions que Més Algemesí no formaria part de l’Equip de Govern, però també va decidir votar-la a vostè com Alcaldessa. No va ser el Sr. Bermúdez ni qui prengué la decisió. Fou per tant l’Assemblea qui li donà l’Alcaldia a vostè perquè el Sr. Bermúdez decidí no reclamar per a ell l’Alcaldia.\nSra Trenzano, no oblide eixe gest de generositat de l’Assemblea. Com va dir en el Plenari, Més Algemesí és el que més votà amb el PP. Però en la votació més important per vostè va tindre clar què votar impedint que el PP governara.\nLi desitge sort en la tasca d’administrar una empresa com és l’Ajuntament i espere que puga complir tot el que prometés en el programa electoral.\nFina Machí i Domingo,\nmembre de la Folgança-Iniciativa Animalista d’Algemesí.\nVist 1355 vegades


Humanitat crucificada i esperançada, segons l’octogenari mossèn Blanquer – Avantguarda.cat\nOriol Domingo 11 d'abril de 2022 Atri\n“Notes per a les acaballes d’aquesta dolorosa Quaresma” constitueixen un breu relat i unes reflexions de Blai Blanquer i Cutrina, mossèn octogenari, de l’avui diòcesi de Terrassa. El seu darrer destí pastoral durant 21 anys ha estat Sant Cugat del Vallès. Segueix el relat de mossèn Blai, de lectura propicia per aquesta Setmana Santa del 2022…\n“Mentre he estat ingressat a la part alta de l’hospital sentia el brogit dels helicòpters que, en apropar-se a l’heliport, creixia cada vegada més. La seva remor no inquieta, és benvinguda perquè està al servei de la urgència de salvar vides. L’anar i venir d’aquells aparells benefactors inevitablement em va fer pensar en aquells altres que, amb la mateixa celeritat i eficàcia, avui mateix, no transporten salut sinó que envesteixen per matar.\nLa tècnica es posa al servei de la vida o de la mort segons l’ètica o la falta d’ètica dels seus amos. El progrés és un gran benefici per a la humanitat, però comporta el risc de tergiversar l’ordre dels valors i de confondre el bé i el mal. Hi ha qui vol aconseguir el seu profit sense límit en detriment absolut dels altres.\nEl resultat és que el món ja no sigui un espai de germanor perquè la potència -ara enorme- de la tècnica està amenaçant de destruir el llinatge humà. Des de Caín fins a l’actualitat, els embriacs de poder embogeixen per a desgràcia dels seus i dels altres. El seu deliri no els fa només delinqüents, sinó que els degrada la condició humana i la seva dignitat se situa per sota de les bèsties: “Són pitjors que les feres carnívores, les quals mai no maten per matar, sinó per sobreviure” (Dr. Antoni Jonch).\nPer contrast, els cristians creiem que Déu estima i que, tal com diu el salm cinquè, “l’home fals i sanguinari, Vós, Senyor, l’abomineu”. Per tant, la perfecció de la dignitat humana té com a fonament la llei de l’amor. Aquesta força ens dona la certesa que no és inútil l’intent d’instaurar la fraternitat universal. I ens urgeix, també, creure que l’amor no ha de ser instaurat només en els afers de gran importància (sovint més enllà de les nostres possibilitats), sinó que també ha de ser observat en les petites coses de cada dia que tenim al nostre abast.\nDes de la nostra pobresa i aflicció per la humanitat crucificada, invoquem els Senyor: “Salve, oh creu, única esperança en aquest temps de passió. Augmenteu en els fidels la gràcia i allunyeu els reus dels seus crims” (De l’himne de primeres vespres de Rams a Dijous Sant)”.\nMossèn Blai Blanquer conclou: “La Constitució pastoral Gaudium et Spes (37-38), del Concili Vaticà II, il·lumina amb el Misteri Pasqual el veritable progrés humà, Misteri que és penyora de la gran esperança i aliment per al camí, “sagrament de la fe, en el qual els elements de la natura, cultivats per la humanitat, es converteixen en el Cos i en la Sang gloriosos, sagrament que és sopar de comunió fraterna i tast del convit celestial”.\nEngany de Granados (PSOE) i Albiach (Comuns) sobre el referèndum sahrauí


[PDF, EPUB] Descargar Ebook Els pilars de la Terra de Ken Follett\nMestre indiscutible del thriller, Ken Follett s’endinsa, en aquesta novel·la, en el món complex i fascinant de l’edat mitjana. Bisbes intrigants, constructors de catedrals, ambiciosos nobles rurals i pagesos desposseïts poblen l’univers d’Els pilars de la Terra. Centrada en l’accidentada construcció d’una catedral gòtica, la novel·la de Follett és una recreació acolorida d’una època convulsa i violenta de la història d’Anglaterra, on la gent senzilla lluita per sobreviure en un país assolat per una guerra civil inacabable, tot ignorant les maquinacions dels poderosos. A banda de les apassionants intrigues que conformen la novel·la, l’autor recrea diferents aspectes de la vida medieval on l’amor i la mort s’entrellacen amb força en aquest magistral tapís. Els pilars de la Terra és l’obra mestra de Ken Follett i constitueix una evocació excepcional d’una època de violentes passions.\nFecha de publicacion: 16/09/2010\nTamaño: 2040.83 KB\nDescargar Ebook Descargar Ebook Els pilars de la Terra de Ken Follett\nDescargar Ebook (Ver video explicativo) Libros relacionados\tDescargar Ebook Un dulce sabor a muerte (Fray Cadfael 1) de Ellis Peters\nDescargar Ebook El olor de las especias de Alfonso Mateo-Sagasta\nDescargar Ebook Digue’m qui sóc de Julia Navarro


Ivan fueteja Cuba mentre que Mèxic i Florida esperen l'embat\nL'huracà ha deixat almenys 67 morts al seu pas pel Carib\nEls vents perifèrics del terrible huracà Ivan, que ha causat almenys 67 morts al seu pas pel Carib, fuetejaren ahir Cuba, mentre que Mèxic i el nord-oest de Florida es preparen per a la seva fúria.\nAhir vespre, les últimes informacions indicaven que l'Isla de la Juventud, al sud-oest de Cuba, patí vents amb ratxes de més de 100 quilòmetres per hora i que ha perdut més del 20 per cent de la collita de plàtans. El president cubà, Fidel Castro, saludà l'«actitud amable» de l'huracà, el centre del qual ha accentuat el seu rumb a l'oest i evitarà impactar directament contra territori cubà, encara que els seus forts vents i pluges afecten Pineda del Rio.\nEls meteoròlegs preveuen que, durant aquesta matinada i demà, Ivan es dirigeixi pel canal del Yucatán cap al Golf de Mèxic afectant amb els seus vents perifèrics i pluges torrencials tant l'occident de l'illa de Cuba com el nord-est de Mèxic.\nEl seu centre no tocaria ambdós països, però sí ho faran els seus vents huracanats i pluges torrencials, que s'estenen fins a 165 km del seu vèrtex; així com les seves bosses de pluja i vents amb força de tempesta tropical (entre 67 i 117 km/h), que arriben fins a 335 km del seu centre.\nEn conjunt, a Cuba han estat evacuades més d'1'3 milions de persones i s'han resituat uns 7.000 turistes que eren en zones de risc.\nMentre, a la península mexicana de Yucatán, que es preveu sigui fuetejada pels vents huracanats perifèrics entre dilluns i dimarts, s'han evacuat més de 25.000 persones i la zona es troba en alerta.\nA Florida, que fou devastada per dos huracans «majors» el mes passat que ocasionà almenys 46 morts i on 188.900 cases romanen encara sense llum, les autoritats han permès la tornada a les seves llars.\nIvan, el cinquè huracà de la temporada, ha castigat ja Barbados, Colòmbia, Granada, Jamaica, República Dominicana, Trinidad i Tobago, les Antilles Holandeses, Veneçuela i, diumenge, les Illes Caiman, ocasionat 67 morts i deixant una estela de destrucció i caos al seu pas.


Literatura | India a la Carta\nEl vell vaixell d'esclaus Ibis protagonitza aquesta saga èpica ambientada a l'Índia el 1838, just abans de la Guerra de l'Opi, una època de forta agitació colonial. Una tripulació heterogènia, formada per mariners, polissons i convictes, gent d'alta societat i de les classes populars, prínceps aventurers i noies fugitives, es veurà immersa en un viatge tumultuós i ple d'aventures.\n"La casa de vapor"\nEl maig de 1867 un grup d'homes (el coronel Munro, el seu assistent el sergent McNeil, l'enginyer Banks, el capità Hod i el senyor Maucler, narrador de la història) realitzen un viatge a través de l'Índia en un fantàstic mitjà de transport : un vehicle amb tracció a vapor condicionat com a habitatge. Surten de Calcuta en direcció a Benarés i després al nord per arribar a les vessants de l'Himàlaia.\nLa vida d'Anita Delgado canvia completament el dia que un autèntic Maharajà es creua al seu camí i la converteix en la seva esposa. De telonera d'un espectacle de varietés es converteix en princesa d'una regió de la llunyana Índia colonial. Totes les privacions i la pobresa de la seva infantesa es converteixen en luxe i riqueses en un país del que res no coneix i en el qual ha d'aprendre a viure i comportar-se.\n"Sota el cel de Tushita"\nEns narra l’experiència d’un viatge al Ladakh, reducte de budisme tibetà establert en una recòndita regió del nord-oest de l’Índia. Enric Soler ha anat a aquest racó de l’Himàlaia per descobrir una part de si mateix a través de la confrontació directa amb una cultura i un pensament molt llunyans dels seus. El resultat, barreja de diari de viatge, diari íntim i document del gènere clàssic del viatger, no ens pot deixar indiferents.\n"La trobada amb la realitat"\nEl llibre de pensament de Vicente Ferrer. Vicente Ferrer ens convida que l'acompanyem en el seu viatge a la recerca de respostes raonables i comunes en les grans preguntes que l'home s'ha fet al llarg dels temps. Així, el viatge transcorre a través d'un llibre ple de pensaments positius, de conviccions nascudes de l'experiència, i de sentiments d'esperança.\nPer què creu vostè que Rama Mahoma Thomas, el protagonista d'aquesta novel·la, un cambrer sense un cèntim de Mumbai, és a la presó?: A) Per haver-li donat un cop de puny a un client; B) Per haver-li donat un cop de puny a una vaca; C) Per haver robat diners; D) Per haver guanyat el programa concurs Qui vol ser milionari? Si creu que la resposta és la D, benvingut a Dharavi, el major suburbi de l'Índia. Perquè com pot ser que un noi, analfabet i pobre, sàpiga totes les respostes del programa i guanyi els mil milions de rupies del premi?\n"El libro de las tierras vírgenes"\nAutor d'obres tan famoses com «Kim», «Capitans intrèpids» i «L'home que va poder regnar», Rudyard Kipling, Premi Nobel de Literatura el 1907, va saber sempre fer del relat breu una estructura literària perfecta. El Llibre de les Terres Verges és una recopilació de quinze relats entre els quals figura la sèrie que protagonitza Mowgli, i en els quals es conjuguen de manera admirable el seu coneixement de la grandesa i diversitat de l'Índia i una sensibilitat cap a la naturalesa precursora de la de temps actuals.\n«Tu també et casaràs amb qui jo digui», li diu la senyora Rupa Mehra la seva filla Lata al principi d'aquesta història. Des d'aquell moment, la recerca d'un bon partit per a Lata es converteix en el motor d'aquest extraordinari fresc de l'Índia dels anys cinquanta, un país que encara estronca les ferides de la seva recent independència; on els esforços modernitzadors ensopeguen amb els ancestrals costums i on els matrimonis es concertan per interessos familiars.\nAkhila, una dona de quaranta i tants anys, soltera, i de qui ha depès sempre la seva família, sent un sobtat impuls de fugir de tot. Al furgó d'un tren que travessa l'Índia en direcció al sud, es troba amb unes altres cinc viatgeres amb qui comparteix confidències.\nAnagrama (Panorama Narrativa)\nRajkumar té dotze anys, és orfe i es busca la vida al mercat a les portes del palau reial de Mandalay quan Anglaterra envia els seus exèrcits a Birmània. La vigília de la partida de la família real a l'exili, quan comencen els saqueigs, Rajkumar veu per un instant a Dolly, la donzella esclava de la reina, una nena de deu anys. Mai no l'oblidarà i, ja adult i ric, la buscarà en el seu exili. Una esplèndida i cabalosa novel·la sobre l'obsessió i el desig, amb un riquísimo rerefons històric.


La Salle Gràcia : Actividades extraescolares\nPorta els teus amics. Activitats Obertes a tothom!\nLes activitats extraescolars, o paraescolars, tenen la voluntat de complementar l'aprenentatge curricular i la formació integral dels nostres nens i joves.\nA la Salle Gràcia en presentem un bon grup organitzades i executades des del Club Esportiu. Lògicament tenen un caràcter basat en activitats físiques diverses. Les seves disciplines, patinatge, gimnàstica, bàsquet, judo, futbol, s’expliquen en el llibret particular que el propi club ha fet públic fa poques dates.\nDes de l’àmbit d’escola, us presentem una oferta ben diversa, que passa pel ball, l’anglès, el teatre, la guitarra o els escacs. Hem inclòs al llibret la catequesi per evitar que en presentar-la al setembre, quan moltes famílies ja han escollit extraescolars, es puguin trobar que hi ha solapament horari.\nTambé veureu que hi ha la possibilitat que joves i mares (i pares) puguin apuntar-se a fer ZUMBA.\nUs presentem una nova activitat de cant coral adreçada a infants i joves, a partir de 8 anys, de la mà de l’Orfeó Gracienc, que aportarà els mestres de cant. Les classes es duran a terme els dilluns i divendres de 14-15h amb la intenció és formar un grup de cant coral de l'escola. Us podeu descarregar la bulleta d’inscripció i portar-la a la secretaria de l’escola al llarg de les pròximes dues setmanes. El divendres 26 de gener del 2018, en funció del quòrum de reserves, podrem determinar si comencem l’activitat la setmana del 29 de gener.\nPer a qualsevol inscripció, n’hi ha prou amb emplenar la butlleta adjunta ( i que també podeu trobar a recepció ) i lliurar-la a administració. En el cas de l’anglès d’ACTIVA, també cal que els feu a ells la inscripció a través de la web de la nostra escola.\nUn any més, esperem que l’escola no es “mori” a les 17:00 hores, sinó que segueixi amb ambient, corredisses i fent família La Salle, fins les 21:00. Entre el Cercle, els Lluïsos, les extraescolars esportives i les d’escola, tenim tanta vida a les tardes i els vespres com la que podem tenir en horari escolar.\nQue La Salle no pari!\nAcabem d'obrir la matrícula per a les activitats extraescolars que oferirem el curs 2018-19.


Conxita Marsol i Mònica Codina durant la presentació. / A.S.\nAndorra la Vella'La capital de les il·lusions' es transformarà durant un mes, del 29 de novembre i fins al 29 de desembre, amb un Poblet de Nadal. En aquesta quarta edició, el mercat de Nadal ubicat a la plaça del Poble s'amplia amb un total de 39 casetes que oferiran més diversitat de productes per tal de potenciar el sector gastronòmic.\nMarsol també ha volgut posar de manifestat la voluntat del comú de crear una parròquia per a les persones. Per aquest motiu, ha insistit en el fet que seguiran negociant amb el Govern perquè a la part de l'antiga de bombers quedi un espai públic important, i "si pot ser tot l'espai, molt millor". La cònsol major ha indicat que tenen eines per aconseguir-ho i que la disposició per parlar del tema, tant per part del Govern com d'Andorra Telecom, hi és. "Aquest nucli d'unió cap a l'avinguda Riberaygua, el Fener Boulevard i Meritxell l'hem de continuar mantenint perquè ha donat molta vida". Finalment, ha manifestat que per la zona de davant ja tenen pràcticament tancat un acord perquè quedi obert, però a la de darrere s'ha de buscar "aquest equilibri entre els interessos d'Andorra Telecom i els del comú".


Who's there?: Un metge rural\nPublicat per David a 2:25\nVaig ser en aquesta caseta del carrer de l'Or, quan vam visitar Praga. Pot semblar una visita turística, és clar. Però també pot ser que sigui una pelegrinació.\n5 de març de 2013, a les 12:24\nEm va agrada molt Praga i guardo un record nítid del carrer de l'Or. Les novel·les de Kafka em semblen dures i dels seus relats n'hauria de fer un repàs. A part de "La transformació" per mi és senzillament extraordinari "Informe per a una acadèmia". Senzillament genial.\n5 de març de 2013, a les 20:14\nJo també he tingut la sort de ser a Praga i de poder visitar aquesta casa del carrer de l'Or i d'altres llocs significatius (i no tan significatius) de ressò kafkià. No m'ho vaig prendre com una peregrinació encara que reconec que des de fora potser ho podia semblar. En tot cas no em faria res tornar-hi. Salutacions Teresa.\n"Informe per a una acadèmia" és justament el darrer relat de Un metge rural. I certament es tracta d'un relat extraordinari. A mi del recull em trasbalsen el que dóna nom al recull, "Davant la llei" i "Informe per a una acadèmia". Una abraçada, Glòria.\n9 de març de 2013, a les 17:53\nHo tinc pendent, cosa que no deixa de ser una alegria.\nExacte. Encara que l'alegria també és rellegir aquests relats que semblen nous cada cop que hi torno.\n15 de març de 2013, a les 1:10


Villa Aubin Roquebrune-sur-Argens França - Ofertes d'hotels amb els MILLORS DESCOMPTES EN LÍNIA\n6 impasse de l'Aubin, Massel, Roquebrune-sur-Argens, França, 83380 - Veure al mapa\nIdeal tant per a la diversió com per al relax, Villa Aubin es troba a la zona de Les Issambres de la ciutat de Roquebrune-sur-Argens. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Villa Aubin asseguren una estada plaentera als seus clients. L'hotel ofereix aparcament de cotxes, instal.lacions de barbacoa, restaurant, s'admeten animals de companyia, àrea de TV/saló compartit per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com platja privada, centre esportiu, sauna, spa, massatge. Sigui quin sigui el motiu del seu viatge, Villa Aubin és una selecció idònia per a la vostra estada a Roquebrune-sur-Argens.


Agressió Feixista al Guinardó – Assemblea Social Guinardó-Can Baró\nAgressió Feixista al Guinardó\nComunicat de l’Assemblea de Joves del Guinardó “La Rutlla” davant la darrera agressió feixista ocorreguda al nostre barri\nAssemblea de Joves del Guinardó "La Rutlla"\nLes darreres setmanes les veïnes del Guinardó hem pogut observar com en el nostre barri s’han realitzat pintades de caire feixista i racista. Nosaltres, que treballem per un barri sense discriminació, hem vist la necessitat de respondre davant d’aquests atacs. És per això que vam decidir iniciar una campanya que consistia, en primer lloc, tatxar les pintades racistes i fer-ne de noves, manifestant el nostre rebuig davant de la ideologia feixista.\nL’activitat es desenvolupava amb normalitat quan una parella de persones joves van començar a increpar a les nostres companyes, amb crits com “Maricones de mierda” o “Esa puta juventud”. Tot i així, les nostres companyes van decidir fugir de la confrontació. De sobte, però, l’home es va dirigir a un dels nostres companys i, amb el casc de moto a la mà, el va colpejar fortament, causant-li una fractura nasal, hematomes i contusions, tombant-lo així al terra.\nEl nostre company va ser atès a l’Hospital de Sant Pau. Els danys produïts l’obliguen a passar per un procediment quirúrgic.\nEls agressors han estat identificats. Nosaltres entenem que aquestes agressions no poden quedar sense resposta, no poden quedar impunes. Avui ens ha succeït a nosaltres, però demà et pot succeir a tu. Aquesta realitat ens obliga, doncs, a organitzar-nos i respondre col·lectivament.\nagressió feixista, comunicat\n21-juny-2017 One comment\nIdrissa Diallo, una plaça et dediquem\nRetroenllaç: Solidaritat Rebel i a les ones lliures | asamblea de majaras


Radiografia dels barris disseminats de Terrassa (2) Radiografia dels barris disseminats de Terrassa (2) – MónTerrassa\nRadiografia dels barris disseminats de Terrassa (2)\nLa cobertura del transport públic en tots aquests barris és gairebé del 100%\nCamí de Les Martines\nJ.M.O. 20 d'Abril de 2021 8:17\nL’alcalde de Terrassa, Jordi Ballart, i el regidor d’Estructura Territorial, Districtes i Equipaments, Noel Duque, han presentat el Projecte de millora dels serveis i la cohesió social als barris de baixa intensitat de població i disseminats de Terrassa. Respon a la voluntat de l’equip de Govern de repensar l’organització territorial del municipi i té l’objectiu de donar resposta i oferir instruments per poder atendre a les demandes de la població i contribuir a millorar la qualitat de vida dels i les residents. La proposta està centrada en reforçar la cohesió social i la vinculació d’aquests nuclis a la ciutat i incrementar el sentiment de pertinença a Terrassa. Així, es projectaran programes, activitats i accions, impulsades de manera concertada des de l’Ajuntament, en què hi participarà el teixit associatiu dels nuclis implicats.\nLes zones on s’actuarà seran:• Els habitatges de la Mancomunitat, a la Carretera Nacional 150, que formen part del Districte 2.• A Vista Alegre, Les Carbonelles, Les Martines, Can Palet de Vista Alegre, al Districte 4.• A Can Gonteres, Els Caus-Els Pinetons, Pla del Bonaire-El Garrot, El Molinot, al Districte 5.• A la Font de l’Espardanyera, que forma part del Districte 6.• I a Can Parellada i Les Fonts, el Districte 7.\nLa cobertura del transport públic en tots aquests barris és gairebé del 100%, un 90,49%, i només en el cas de La Font de l’Espardenyera, la cobertura és molt baixa, només d’un 5,85%.\nLa principal activitat econòmica d’aquests nuclis està relacionada amb el comerç,restauració i altres serveis, concentrant el 67,87% de l’activitat, superant al de Terrassa, que és del 53,04% en aquests dos tipologies d’activitats. On es concentra la major activitat és als barris del districte 7, als barris de Can Parellada i Les Fonts, més relacionats amb la trama urbana.\nPer últim, quant a les dades de la renda, s’observa que la més elevada és la del barri de Les Fonts, i les més baixes, la zona dels habitatges del districte 2, i una de les zones del barri de Can Parellada.\nMés info: Radiografia dels barris disseminats de Terrassa (1)\nMés info: Es posa fil a l’agulla per fer també terrassencs els barris disseminats\nbarris barris disseminats Terrassa


THE situa la UA entre les 200 millors del món en Igualtat de Gènere en el rànquing 2019 sobre impacte social i econòmic. Actualitat Universitària\nTHE situa la UA entre les 200 millo..019 sobre impacte social i econòmic\nAquesta classificació mesura l’adaptació de les universitats als Objectius de Desenvolupament Sostenible de les Nacions Unides\nTHE ha dut a terme aquesta iniciativa pionera per a reconèixer les universitats de tot el món pel seu impacte social i econòmic, basada en els Objectius de Desenvolupament Sostenible de les Nacions Unides.\nDe tots els Objectius de Desenvolupament Sostenible fixats per les Nacions Unides, el d’Igualtat de Gènere «és el més ajustat a les polítiques que se segueixen en les universitats, i en el cas de la Universitat d’Alacant, és una de les seues línies estratègiques prioritàries i un element essencial i diferenciador», com ha explicat el vicerector de Qualitat i Innovació Educativa, Francisco Torres.\nLa Universitat d’Alacant té un Vicerectorat de Responsabilitat Social, Inclusió i Igualtat i d’una Unitat d’Igualtat integrada en la seua estructura, els dos dirigits per María José Rodríguez Jaume. Aquesta Unitat va ser creada pel Consell de Govern de gener de 2008, amb la finalitat de «complir el desenvolupament de les funcions relacionades amb el principi d’igualtat entre dones i homes». En poc més d’una dècada, ha aprovat tres Plans d’Igualtat, l’últim el març passat de 2018.\nDe forma paral·lela a aquesta estratègia, la UA ha fet un Pla de Responsabilitat Social, aprovat al juliol del 2018, que constitueix l’estratègia en què s’emmarquen les accions en marxa i els nous objectius alineats amb les necessitats i les expectatives dels grups d’interès de la Universitat. El Pla arreplega a més, «les directrius que en matèria de responsabilitat social es plantegen, tant en la nostra mateixa universitat com a nivell regional, nacional i internacional», segons explica la vicerectora.\nEn aquest sentit, la vicerectora de Responsabilitat Social, Inclusió i Igualtat, María José Rodríguez, ha destacat que «situar-nos entre les millors universitats del món en el desenvolupament de polítiques d’igualtat és el reconeixement d’un treball col·lectiu desenvolupat des de la convicció que la reducció de les bretxes de gènere i la transversalització de la perspectiva de gènere en la governança universitària és un indicador de qualitat universitària. Aquest és l’impacte de THE, situar les polítiques d’igualtat en el quefer universitari».


Palafolls es planteja recuperar les campanades a la nit | Ràdio Palafolls\nHome Societat Palafolls es planteja recuperar les campanades a la nit\nMarc Ferri , maig 3, 2016\t / 709 0\nUna única queixa d’un veí del centre, va ser suficient per fer emmudir les campanes d’11de la nit a 7 del matí.\nLa queixa es va formalitzar a l’Ajuntament de PLF, que després de comprovar que els decibels dels tocs superaven la normativa, va recomanar a la parròquia que esmorteís el so o bé suprimís totalment el toc de campanes durant la nit.\nLa parròquia del centre només disposa d’una campana i d’un únic martell, pel que resultava impossible esmorteir el so. Davant d’això la solució adoptada per la parròquia va ser l’eliminació durant l’horari nocturn de les campanades.\nAra, però, el consistori i l’església estan valorant la possibilitat d’adquirir un martell més petit i que per tant el so serà més baix de l’habitual, complint la normativa de sorolls.\nEl cost d’aquest nou martell, que segons fonts municipals rondaria el miler d’€, el pagaria el consistori, i s’espera que en breu es pugui instal.lar i reprogramar el funcionament del rellotge per tal de mantenir l’actual so durant el dia, i el més reduït en horari nocturn. Ho confirmava l’alcalde de PLF, Valentí Agustí en l’últim ple municipal.\nJust el dia que PLF feia emmudir les seves campanes, el Síndic de Greuges, que també havia rebut la queixa veïnal, va demanar a diferents municipis, entre ells PLF, que adeqüessin el so de les seves campanes. És el cas de Tordera, que per evitar emmudir les campanes, va decidir instal·lar un martell més petit per tal de reduir el so de les campanades a la nit.\nUna dona mor després de xocar contra un autocar de línia a Blanes\nSubstituiran els panells malmesos de la passera\nMarc Ferri, novembre 26, 2009\nMarc Ferri, setembre 19, 2014\nProhibeixen l’ús dels mòbils als centres educatius de Malgrat\nMarc Ferri, octubre 13, 2020\nEl Casal de la Dona comença avui inscripcions pel nou curs d’activitats


Perdre 20.000 euros per una casa que mai has trepitjat - directa.cat\nSonia Tapia és menuda, però fa gairebé dos anys que, malgrat tots els obstacles que s'han interposat en el seu camí i un cos afligit per la fibromiàlgia i la fatiga crònica, conserva la fortalesa. Amb els pocs recursos econòmics que té, està movent mar i cel per recuperar els 20.000 euros que, segons la seva versió, li han fet perdre les immobiliàries Red Casa i Mk Premium. Des del 30 de novembre, la jutge té l'escrit d’una querella per suposat delicte d’estafa sobre la taula, que relata el periple pel que ha hagut de passar aquesta veïna del cotitzat barri del Raval.\nLa situació de Sonia Tapia és fruit d’una triangulació i al vèrtex de dalt de tot hi ha l’agència immobiliària Red Casa, que va intermediar en paral·lel en el procediment de venda del seu pis i en la compra d'un de nou. Es tracta d'una més de les tantes empreses que han anat obrint al barri del Raval, per aquells carrerons d’on encara penja roba estesa. En un districte, on el preu mitjà de lloguer, segons la Generalitat de Catalunya arriba als 828,53 euros mensuals, i on degut a la vulnerabilitat dels edificis i la seva població precaritzada, s’hi viu amb una gran pressió immobiliària. Stop Desnonaments Raval denuncia que cada dia hi ha més d’una desena de desnonaments al barri.\nDes del 30 de novembre, la jutge té l'escrit d’una querella per suposat delicte d’estafa sobre la taula, que relata el periple pel que ha hagut de passar aquesta veïna del cotitzat barri del Raval\nTapia forma part d’un ampli sector de la població precaritzada, però a més, té una discapacitat acreditada pel Departament de Treball, Afers Socials i Família del 44% des de fa molts anys i posteriorment va patir una caiguda i va trencar-se les dues cames. L’empresa on treballava la va acomiadar. Per davant tenia una hipoteca a pagar, només un any d’atur, una filla de vint anys que pateix depressions i cap ajuda per part del seu exmarit. Per això va decidir posar a la venda casa seva, liquidar així el deute de la seva hipoteca i comprar un pis més barat al barri.\nÉs precisament en aquest moment, el març del 2017 quan, en comptes de millorar la seva situació, comença el seu malson: “A mi em van enredar de tal mala manera, que quan me'n vaig adonar, ja era tard”. Quan tan sols havien transcorregut tres dies de la publicació de l’anunci de venda del seu pis al portal Idealista, Red Casa s’hi va posar en contacte per anunciar-li que ja tenien un possible comprador.\nEl març del 2017, en comptes de millorar la seva situació, comença el malson per a Sonia Tapia: “A mi em van enredar de tal mala manera, que quan me'n vaig adonar, ja era tard”\nL’inici de la venda va anar com la seda. El 22 de març, Tapia i el comprador van firmar un contracte d’arres que establia el 22 de setembre del 2017 com a data límit per firmar la escriptura de compravenda i fer efectiva la resta de l’import del pis. Per tant, Tapia només tindria els diners per comprar una nova casa quan hagués tancat l'operació de venda del seu pis. Tapia subratlla que va insistir en això a Red Casa, quan, al cap de pocs dies, van oferir-li un pis al carrer Parlament número 55. “Em van dir que no me'l podien ensenyar perquè estava ocupat, però van insistir-me molt en què era una oportunitat que no podia perdre, que garantien arreglar-lo i treure els ocupes”. Desesperada i patint per la seva situació, Tapia va entregar mil euros a Red Casa en concepte de “paga i senyal”, que consten en en el document "Porpuesta de contrato de compravenda de inmueble" amb el segell i signtura de l'agència.\nImmobiliària Red Casa al carrer de les Carretes del Raval / Victor Serri\nAbans, aquell 29 de març treballadors de Red Casa van dur-la amb vehicle a les oficines de la propietària de la que havia de ser la seva futura casa del carrer Parlament. El despatx era a la Rambla de Catalunya i l'empresa, la coneguda Mk Premium. Per les mans d’aquesta immobiliària fundada el 2012 han passat una quarantena d’edificis a la ciutat de Barcelona i ha estat objecte d'una querella per coaccions a la única família que queda al carrer Lancaster 13. Segons el registre de la propietat, aquell mateix dia, Mk Premium havia comprat l'immoble a Bankia.\nDesprés de convèncer Sonia Tapia perquè firmés un contracte d'arres pel pis del carrer Parlament, els representants de Red Casa, segons relata l'afectada, la van traslladar a la seva entitat bancària perquè retirés 11.000 euros en un xec a nom d'Mk Premium i 9.000 més en efectiu -mil consten per escrit. Aquests diners totalitzen els 20.000 euros que Tapia vol recuperar. A la llibreta bancària de la veïna hi consten les dues operacions, en xec i en efectiu, realitzats un rere l'altre. En canvi, Red Casa assegura que mai va cobrar res a Tapia i dubtitatius continuen: "diria que no la va acompanyar ningú al banc".\nTapia havia signat una proposta de contracte de compravenda amb Red Casa pel pis del carrer Parlament, on hi deia explícitament que ella manifestava “que ha visitat l'immoble”\n“Estava prenent tanta medicació… No estava lúcida, estava empastillada, ennuvolada. No m'enrecordo amb nitidesa de tot”, lamenta amb els ull plorosos. En aquella nebulosa, és quan Tapia havia signat la proposta de contracte de compravenda amb Red Casa pel pis del carrer Parlament, on, a més del cobrament dels mil euros, hi deia explícitament que ella manifestava haver visitat l'immoble, quan assegura que no va poder visitar-lo perquè, segons Red Casa, hi havia okupes. L'agència assegura que es van comprometre a treure els okupes abans de signar l'escriptura. Per altra banda, va firmar també el contracte d'arres amb Mk Premium, que afegia que la compradora “declara acceptar l'estat físic, jurídic i urbanístic de la finca”, quan segons assegura Tapia, van dir-li que no només farien fora els ocupants, sinó que li deixarien el pis en perfectes condicions.\nPerò el que ha deixat Sonia Tapia sense 20.000 euros és el fet que, mentre el document signat amb Red Casa, establia que l'escriptura pública de la compra de la seva nova casa es podia signar com a màxim el 30 de setembre, en el contracte amb Mk Premium, la data per fer efectiva la compra estava subjecte a l'opció de tanteig i retracte per part de la Generalitat, ja que l'immoble procedia d'una execució hipotecària. Tapia hauria de pagar els 99.000 restants, com a màxim, quinze dies després que l'administració rebutgés exercir el seu dret. Tot i que Red Casa era la intermediària, estava al corrent de la seva situació i hi era presencialment, Tapia va acabar signant un document que la posava en risc. La data establerta per Mk Premium la deixaria al descobert.\nPerò el que ha deixat Sonia Tapia sense 20.000 euros és el fet que el contracte amb Mk Premium, la data per fer efectiva la compra estava subjecte a l'opció de tanteig i retracte per part de la Generalitat\nMK Premium explica que, en no haver rebut cap resposta per part de Red Casa des de la comunicació del 8 de juny, cinc dies més tard va informar directament Sonia Tapia, via burofax, que la Generalitat no exerciria el seu dret de tanteig i retracte i per tant, tenia quinze dies per procedir a signar l'escriptura pública i liquidar l'import de compra. Desesperada, perquè no tindria els diners fins el 22 de setembre – la data establerta amb el comprador del seu pis-, va recórrer a un advocat, que assegura que el mes de juny va parlar directament amb el lletrat de Mk Premium, que li va assegurar que trobaria una solució per ajornar l'escriptura. Tot i així, finalment, el 28 de setembre, segons el relat de la querella, el lletrat va comunicar que el seu client -Mk Premium- “no vendrà el pis a la Sra Tapia (…). Sembla ser que ha influït bastant les males formes de l'API que va intermediar en l'operació – Red Casa-”. Malgrat les insistències, la veïna del Raval no ha recuperat l'import i va haver d'anular la venda de casa seva per no trobar-se al carrer.\nRed Casa assegura que van oferir a Sonia Tapia la possibilitat de vendre el seu pis abans, però el lletrat de Tapia nega que en algun moment se'ls comuniqués aquesta possibilitat. Alhora, Mk Premium assegura que no va tenir coneixement de l'acord que la veïna del Raval havia signat amb Red Casa, del termini establert i l'import abonat de 9.000 euros, fins que "l'advocat ens va facilitat l'esmentat document el passat 6 d'octubre del 2017".\nAra Sonia Tapia es troba en una situació complexa, perquè va signar una sèrie de documents sense adonar-se del risc que comportaven i que ara, assegura, no hagués firmat. La seva trajectòria vital no ha estat fàcil: va haver de fugir de Bogotà per la violència, abans de les Olimpíades de Barcelona. “Mai hagués imaginat trobar-me en una situació així”, lamenta. Ara, l'única esperança recau en què la querella sigui admesa a tràmit i Tapia pugi recuperar els 20.000 euros que denuncia va pagar a Red Casa i Mk Premium per una llar que mai va trepitjar.\n« La vaga general i les mobilitzacions del 8-M, minut a minut\nPréstecs que fan créixer el capital social »


Formació - CEAB\nEnvia’ns les teves dades i t’informarem dels cursos que hi ha en perspectiva. Aquí!\nEntitats que ofereixen formació específica en l’atenció de persones afectades de paràlisi cerebral:\nFCPC. Fundació Catalana per a la Paràlisi Cerebral.\nCurs de formació pràctica en l’atenció de persones afectades de paràlisi cerebral. Curs inclòs al catàleg de formació del Pla de Formació del Voluntariat de Catalunya (PFVC) de la Generalitat de Catalunya. Veure més informació del curs.


L’eliminació de la Champions del Barça costa al club 30 milions d’euros\nFonts del Barça asseguren a RAC1 que estan preparats per assumir l’impacte econòmic de quedar eliminats de la Champions: guanyar l’Europa League significa uns ingressos de 14,9 milions\nL’eliminació de la Champions del Barça costa al club 30 milions d’euros. // EFE - Alejandro García\nActualitzada el 10-12-2021 06:10\nEl Barça diu adeu a la Champions i jugarà l’Europa League, després de perdre aquest dimecres 3 a 0 al camp del Bayern de Munic. Més enllà de la qüestió esportiva, l’eliminació representa que el Barça deixi d’ingressar uns 30 milions d’euros.\nAquests són els diners que el club tenia pressupostats per passar als vuitens i també als quarts de final de la competició, a més del que havia de percebre en concepte de drets de televisió, de patrocinis i de venda d’entrades per a les properes rondes. Malgrat tot, segons ha pogut saber RAC1, el Barça no ho considera un daltabaix i diu que té els deures fets per compensar aquests 30 milions que deixarà d’ingressar.\nEl Barça ha perdut a Munic i queda eliminat de la Champions. // EFE - Alejandro Garcia\nDestaquen que, tot i estar previst per defecte arribar als quarts de final, no determina cap desequilibri en el pressupost. Remarquen que es va fer de manera conservadora i que hi ha diverses partides que poden ajudar a pal·liar el que deixaran d’ingressar.\nQuedar eliminats significa perdre automàticament uns 30 milions d’euros, perquè als 20,2 milions corresponents al que atorga la UEFA per la classificació per als vuitens i els quarts (9,6 més 10,6), s’hi han de sumar els ingressos corresponents a patrocinadors, televisió i la recaptació dels dos partits al Camp Nou. Guanyar l’Europa League significa uns ingressos de 14,9 milions.\nDilluns vinent es farà el sorteig dels setzens de final de l’Europa League, i al Barça li podrien tocar equips com el Leicester, el Nàpols, el Rangers, el PSV Eindoven, l’Spartak de Moscou, l’Olympiacos, la Lazio, o el Galatasaray, entre d’altres. Són equips que ja han acabat segons –o que poden acabar segons– dels seus respectius grups.\nEl Barça jugarà els setzens de final de l'Europa League el 17 i 24 de febrer. // EFE - Philipp Guelland\nEntre un 30% i un 50% menys dels patrocinadors\nL’eliminació de la Champions també representarà una dificultat afegida ara que s’estan negociant patrocinis tan importants com el de la samarreta. Rakuten, que acaba contracte aquest curs, pagava 55 milions d’euros per temporada excepte la passada, que ja va reduir la xifra a 30 milions en el context covid.\nUn club que no juga Champions és menys atractiu i això al club ho saben. Segons els experts, s’acaba ingressant entre un 30 i un 50% menys per patrocinis.


Anton Monner - Espanya i la justícia europea | NacióDigital\nEspanya i la justícia europea\n«Cal pau, sense dubte, però pel camí del respecte mutu i la concòrdia; mai el de la imposició i la repressió judicial»\nper Anton Monner , Gandesa, 8 de juny de 2021 a les 16:17 |\nA Espanya, per aquests dies només es parla d’indults. La opinió general és molt contrària a donar la llibertat a “golpistas y fugados”. S’ha prodigat tant el cop d’Estat “frustrado” que ha calat dins la consciència de la majoria dels espanyols. A Espanya el pecat més gran de la mentalitat general i penalitzat per la immensa majoria, és que la unitat territorial no es pot discutir. Espanya és un Estat indestructible, sòlid i perfecte, al sí de la gran majoria.\nLa monarquia és el pilar fonamental que subjecta el govern i la justícia, com a sostén essencial de la democràcia. Però les discordances entre els tres estaments fa intuir que cadascú marxa pel seu camí, de forma independent; el rei hagué de fugí per delictes confessos emparat pel mateix Estat, el govern ha de aprovar pressupostos i sostenir la legislatura amb el suport d’independentistes i comunistes, i la justícia, amb el poder judicial caducat segons la Constitució i que s’ha renovar per obligatorietat, els càrrecs no canvien perquè no es posen d’acord els polítics.\nEls tres pilars que serven la democràcia estan tocats i si cau la monarquia, com a peça fonamental, al darrera seu cauria tota l’estructura. Es barallen però s’han de salvar mútuament.\nA Catalunya tenen la clau que la faran servir per guanyar vots a Espanya repetint l’error que va cometre el PP contra l’Estatut amb l’únic objectiu de fer caure el PSOE de Zapatero. La jugada els va sortir bé guanyant Rajoy per majoria absoluta, negant el diàleg demanat pel president Mas i imposant el 155.\nPer tant, la unitat que hauria d’existir entre els tres pilars, s’aguanta recíprocament fent equilibris, manca d’enteniment i alterant la Constitució, per interessos de cadascun d’ells. La maroma es mou, i els passos per ella son perillosos, però per profits personals i sectaris, es miren “de reüll” i es reserven per no perdre el poder. La corrupció, per acabar-ho d’adobar, impera i es destapa, i mirant-se de reüll, s’ataquen i, al final, els indults son el tema de conversa per tapar-se les pròpies vergonyes.\nPer això es parla de la llibertat dels presos catalans. I per això divergeix tant el criteri d’Espanya, on la gran majoria no accepten concedir-las i, en canvi, a Catalunya és el contrari, inclús en persones que no voten independentisme, demanen l’indult.\nI és que com he dit abans, la visió d’uns i altres es totalment diferent; el que per Espanya és el pecat més gros per atemptar contra la unitat, a Catalunya, existeix el sentiment generalitzat que la equitat territorial no existeix, inclús entre els que no desitgen la independència de Catalunya. Son dues formes de calibrar els errors que s’han comès a Catalunya i a Espanya.\nLa dreta espanyola, guanyadora de la la guerra civil amb un cop d’Estat amb milers de morts, sempre ha dirigit la mirada a Catalunya per minimitzar la seva força i controlar-la. I això els ha portat a les messes petitòries de signatures contra els indults. Quan ho demanen, com ja tenen venut el seu programa per al davant, signen contra Catalunya més que contra els indults, inclús per antonomàsia contra aquells catalans favorables a la unitat d’Espanya. Ho van fer contra l’Estatut aprovat legalment, i ho tornaran a fer contra els indults. I el presos catalans prosseguiran lluitant per l’autodeterminació perquè no es penedeixen del que els va portar a l’1-O del 2017. La conclusió és que uns i altres, reincidiran en les seves postures. Per uns el res i per altres l’amnistia i el referèndum. I la concòrdia, ¿on queda?\nL’anul·lació d’un Estatut va portar a incrementar l’independentisme del 15 al 50%. I unes noves signatures contra Catalunya –diguem-ne indults- que segons com acabi, l’augment dels “ho tornarem a fer” catalans serà progressiu. El menyspreu es ratifica amb el pagament de la mateixa moneda i per aquests caminals mai s’arribarà a la concòrdia. L’adagi diu que “des teus en vols dir però no en vols sentir”.\nI quan un català unionista s’adona que obres que s’havien de construir fa anys estan aturades, quan un universitari disposa de menys beques que un espanyol, que un invàlid no li arriben els diners atorgats per manca de recursos, i que el Corredor del Mediterrani se’l queda Madrid, i, a sobre, se’ls culpa d’insolidaris, això fa reaccionar molta gent.\nI enmig de tanta problemàtica armada des de l’anul·lació de l’Estatut per raons polítiques d’uns contra els altres, el PSOE, per mantenir el poder, desitja instaurar la pau entre Catalunya i Espanya. El PSC, els submisos corders del ramat, accedeixen de bon grat.\nCal pau, sense dubte, però pel camí del respecte mutu i la concòrdia; mai el de la imposició i la repressió judicial. Únicament s’hi arribarà parlant amb sinceritat i des del mateix nivell.\nEuropa els ho adverteix, una, dues i altres vegades: no va haver sedició, ni cop d’estat. Els que per Europa son lliures, a Espanya son “fugados” i “golpistas”, i s’han de castigar. Veredictes ratificats per la justícia europea, malgrat el poder polític que des del PP, Cs, VOX i PSOE es porta a cap al Parlament europeu, el Tribunal General de la Unió Europea retorna provisionalment al president Puigdemont, Ponsatí i Comin, la immunitat parlamentària. Voler jutjar un tema polític, com si es tractés de judicial, malgrat que els sentiments de la majoria dels espanyols hi estiguin a favor, mai pot resultar factible.\nI malgrat això, llegint els periòdics espanyols, escoltant les emissores de ràdio i veient els comentaristes de televisió, segons la majoria d’ells, Europa està equivocada i la justícia espanyola, té la raó. Vet aquí que la dreta i la justícia i el rei, servint-se de Catalunya, no volen donar “el coll a tòrcer”, encara que sigui havent de pagar un preu molt alt pel descrèdit europeu, per l’augment de l’independentisme i per atemptar contra la concòrdia.\nBatalla entre espanyols pels indults dels polítics catalans\nPopulisme, centralisme i despoblament rural\nEnergia eòlica: nova legislació i no massificació\nPer Huno II el 12 de juny de 2021 a les 11:53\nNo es que el señor Monner tenga el atrevimiento de exponer en público los disparates que se le pasan por la cabeza, es que además se empeña en repetirlos de manera obsesiva, ningún espacio para la razón. Tanto desvarío, cansa.\nPer ali-baba el 11 de juny de 2021 a les 22:38\nSr.monner : con sus escritos me abruma ,primero se desgañita con la amnistia ,ahora ve bien (el perdon )o sea el indulto con el visto bueno de rey felipe cosas de la vida


Llista dels llibres recomanats per l’alumnat i el voluntariat « SLC de Sant Boi de Llobregat\ncurs 2014-2015, Foment de la lectura, lectura, literatura catalana, recomanacions lectura\nLlista dels llibres recomanats per l’alumnat i el voluntariat\nUs presentem el recull de llibres recomanats durant tot el curs 2014-2015. Llibres per a tots els gustos.\nLa nostra proposta de lectura per a l’estiu\nAquest curs cada mes hem proposat la lectura d’un llibre i hem demanat la vostra col·laboració per elaborar un recull dels llibres que us han agradat i que teniu ganes de recomanar.\nAixí, doncs, ara teniu una bona llista de llibres per llegir i gaudir durant l’estiu. Esperem que us agradin!\nLlibres recomanats durant el curs 2014-2015\nS’acosta el dia de la festa de cloenda!!! Vídeos sobre les obres de l’escriptora Maria Carme Roca


El conseller El Homrani no descarta un confinament domiciliari al Segrià - Teleponent\nInici Coronavirus El conseller El Homrani no descarta un confinament domiciliari al Segrià\nEl conseller també ha remès la responsabilitat del confinament domiciliari al Procicat, l’òrgan en què els departaments de Salut i Interior treballen de forma conjunta. Un òrgan on també s’avaluen aquest tipus de decisions d’acord amb les dades epidemiològiques i l’evolució de la malaltia.\nLes paraules de Homrani aquest dissabte des de Lleida es contraposen amb les del delegat del Govern a la demarcació, Ramon Farré. Aquest el divendres descartava el confinament domiciliari dels habitants de la comarca. “No ens podem permetre que tothom es quedi a casa seva”, va assenyalar.\nArticle anterior16 nous positius al Segrià a l’espera dels resultats de les proves fetes divendres\nArticle següentLa nova carpa al centre de Lleida reforçarà l’atenció covid-19


L'Informatiu - L'EMA impulsa Itinerart, un espai de creació per a tothom\nL'EMA impulsa Itinerart, un espai de creació per a tothom\nL’EMA impulsarà al mes de febrer Itinerart, un espai obert a a la participació de tothom per crear, reflexionar, compartir i gaudir. En aquesta primera edició Itinerart vol ser un altaveu de la situació actual de refugiats i migrants i per això, el Castell de Can Taió acollirà un seguit d’activitats i propostes al voltant d’aquesta temàtica i amb la participació de persones de diferents col·lectius. Serà el 15 de febrer.\nL’Itinerart neix amb l’objectiu de ser un espai viu i canviant al servei dels processos creatius i per contribuir a la reflexió sobre l’entorn sociocultural actual, un estímul per la creació contemporània garantint la pluralitat i el diàleg. En aquest sentit, el dia 16 de gener es va iniciar el projecte Jo sóc els altres. Fronteres dins el teu cap de creació comunitària i mitjançant el qual un col·lectiu de 30 persones de diversos orígens culturals i generacionals, migrants i locals del municipi realitzen plegats tallers de creació al voltant de materials plàstics, jocs i fotografia. L’objectiu és propiciar la trobada humà i cultural, escurçar distàncies, desmuntar prejudicis i facilitar el coneixement mutu. Aquest grup de creació comunitària serà l’embaixador de l’Itinerart i es realitzaran cinc sessions prèvies al dia 15 de febrer. L’artista plàstica, educadora de les arts i artterapètua Marta R. Peribáñez i el fotògraf vinculat a projectes participatius, socials i comunitaris Joan Tomás, dinamitzen aquest grup de creació.\nEl 15 de febrer, de 10 a 20.30h, el Castell de Can Taió serà el centre de la pluralitat i el diàleg amb propostes com un recorregut expositiu per diferents sales del Castell. A més, l’alumnat de l’EMA presentarà instal·lacions de fotografia, plàstiques, pintura, cinema, videoart, còmic, videojocs, restauració, creació i producció musical. Itinerart també inclourà actuacions i performance de música, dansa i teatre, accions artístiques participatives, xerrades d’ONG’s, presentacions i tallers de llibres infantils i visites guiades al castell.\nFoto: Els participants a Jo sóc els altres, seran els ambaixadors del primer Itinerart / Joan Tomás


Trens a vessar i retards de 35 minuts per una avaria de senyalització\nLes incidències als SFM han començat a primera hora amb la suspensió d'un trajecte\nTreballadors d'SFM denuncien "manca de personal" ARA BALEARS\nPalmaEls usuaris de Serveis Ferroviaris de Mallorca (SFM) han patit aquest dimecres retards de fins a 35 minuts i han hagut de viatjar en trens plens com a conseqüència de la suspensió d'alguns trajectes per una avaria a la senyalització a l'estació de Marratxí. Segons la informació facilitada per la Conselleria de Territori, Energia i Mobilitat, les incidències han començat des de l'inici dels servei amb la suspensió del primer tren Palma-Marratxí.\nCom en aquesta ruta els trens fan totes les parades intermèdies entre l'estació Intermodal i la de Marratxí, s'ha modificat el funcionament de la resta de serveis entre Palma, Inca, sa Pobla i Manacor, que no fan habitualment aquestes parades per no deixar els seus usuaris sense transport. Quan tots els tres han començat a aturar-se a totes les estacions s'han anat acumulant retards a totes les línies que fins a les 10.10 hores rondaven els 35 minuts en els trajectes complets.\nA més de les rutes de l'M-2, s'ha anul·lat el servei exprés entre Inca i Palma, cosa que ha afegit més viatgers als trens, que en algunes estacions han deixat usuaris a l'andana per la impossibilitat d'entrar en els vagons. Fins i tot en algunes parades no s'han obert les portes d'alguns dels cotxes, cosa que ha provocat queixes de viatgers a qui s'ha impedit baixar en les estacions a les quals es dirigien.\nAltres passatgers han expressat inquietud per les condicions de seguretat en uns trens abarrotats. Els sistemes d'informació, tant de megafonia com visuals, donaven informació incompleta, errònia o directament no n'oferia cap.\navaria Serveis Ferroviaris de Mallorca


Kiko Moya i Maria Albero ´Saboreanda´ padrins de luxe al projecte educatiu Esmorzem junts! - Col·legi Sant Roc Alcoi\nEls alumnes del col·legi Sant Roc han protagonitzat una nova edició del projecte educatiu Esmorzem Junts! La proposta s’ha dut a terme pels alumnes de sisè de primària, i té com a objectiu estudiar el tema de l’alimentació i l’aparell digestiu.\nPer a profunditzar en aquests sabers, han rebut el suport una vegada més, dels seus veïns del MERCAT de SANT ROC. Amb els que han dissenyat un bon grapat d’activitats significatives, i han pogut disfrutar d’un espai d’aprenentatge inmillorable.\nSetmanes de treball que van començar amb una gimcana al mercat per conèixer un poc més aquest exepcional indret, on obtindre les millors matèries primes per a la seua dieta, i en la que es van crear les primeres sinèrgies entre alumnes i comerciants.\nEls cultius a l’hort de l’escola per conèixer el producte de proximitat i temporada, les disseccions de l’aparell digestiu amb resums al quadern de camp, la visita d’una nutricionista, l’anàlisis d’hàbits alimentaris dels alumnes del col·legi i l’elaboració d’una dieta saludable,… Han sigut algunes de les activitats més representatives del projecte.\nUn projecte singular que ha culminat amb la celebració d’un concurs a l’estil Màster Xef. Per grups, els alumnes han fet la compra al mercat de Sant Roc, i més tard, han dissenyat i preparat un esmorzar saludable per a compartir. Els quasi cent alumnes protagonistes, han comptat amb la col·laboració de l’Escola d’Hostaleria del CIP FP Batoi que una vegada més, han gaudit d’aquesta festa de l’alimentació.\nAquesta original activitat ha tingut uns padrins de luxe: Kiko Moya, xef del Restaurant L’Escaleta de Cocentaina i dues estrelles Michelin, el professor de serveis de restauració de Batoi, Jordi Hererro i la influencer en temes de cuina, María Albero ‘Saboreanda’ que té quasi 200.000 seguidors a Instagram.\nDesprés, aquestes reconegudes personalitats del món de la cuina, han sigut jutges experts, tastant i valorant cada esmorzar per a seleccionar als equips finalistes d’aquesta IV edició. Tots tres han coincidit en el gran nivell de coneixement demostrat pels joves i de la importància de treballar aquest tipus de continguts a les escoles.\nLa jornada ha culminat amb una màster class a càrrec del xef Kiko Moya, que ens ha deleitat amb l’elaboració en directe d’un esmorzar espectacular i d’algunes de les tècniques més interessants de la cuina d’avantguarda.\nAmb aquesta nova edició post pandèmia es reforça la col·laboració entre el col·legi i el mercat, que es defineix al projecte [Sant Roc]2. On l’escola s’obri al barri com a context real d’aprenentatge.\nGaleria d’imatges (VÍVIDO fotografía):\nReportatge vídeo ARA MULTIMÈDIA:\nPrevEntre camells i piràmides\n¡Barco a la vista!Next


Roger Prims - Les lliçons del PP | NacióDigital\nLes lliçons del PP\nper Roger Prims , 13 de desembre de 2012 a les 00:01 |\nAquesta informació es va publicar originalment el 13 de desembre de 2012 i, per tant, la informació que hi apareix fa referència a la data especificada.\nLes transicions són, de vegades, difícils i lentes, i això, segons l'escala corresponent, val tant per a persones com per a països. Ara, n'hi ha que no acaben de reïixir o que queden empantanegades i no acaben d'arribar mai al port cap a on navegaven en l'inici de la seva marxa.\nA l'estat espanyol, i a gran part dels Països Catalans, hi ha un partit que sembla ancorat en una transició perpètua. Tenallat per una mena de pugna interna, el Partit Popular sembla, de vegades, voler-se atansar a l'homologació amb la dreta liberal europea; d'altres, la càrrega genètica franquista, ingent i histèrica, els vessa pels ullals i els condueix a actituds de vencedors de guerra. Encara.\nPer exemple, un dels enrocaments més cèlebres dels populars determinats per pulsions de l'època de l'adhesión inquebrantable és amb la Constitució espanyola del 78 (i val a dir que no estan pas sols, en aquest aspecte). El seu pontifex maximus d'ara, i inspector d'hisenda llavors, ja clamava contra una constitució que havia anat massa lluny, que no sabia si “va a deslizarse por peligrosas pendientes estatificadoras y socializantes” i si “prevalecerán las tendencias gravemente disolventes agazapadas en el término nacionalidades”. Entendran que un cop fet l'esforç d'assumir una cosa tan perversa i inquietant, per excessiva, tot el que vagi més enllà només pot menar cap a l'apocal·lipsi a ulls d'un posseïdor de la fe dels conversos, com va etzibar-li una vegada l'històric líder jeltzale Xabier Arzallus.\nNo cal ni dir que el Sant Cristo Gros del partit, Don Manuel, juntament amb d'altres conspicus membres que arribarien a ministres en l'actual etapa postfranquista, van exercir càrrecs no precisament menors en algun dels governs del Centinela de Occidente, i que han fet el pinxo durant aquestes tres últimes dècades sense passar comptes per la sang amb què tenien tacades les mans.\nPerò, a més a més, fins i tot la façana els ha grinyolat. No és tota una declaració d'intencions posar per nom a una fundació “Cánovas del Castillo”? Antonio Cánovas fou el principal dissenyador a l'estat espanyol del sistema polític de la Restauració, erigit després de l'ensulsiada republicana de 1874, i pel qual s'establia un bipartidisme entre conservadors i liberals, arbitrat per la monarquia en base a un frau democràtic sustentat en el caciquisme. Tampoc oblidà la mà dura, a dins i a fora: els independentistes de les colònies d'ultramar i el moviment obrer foren els objectes del seu acarnissament repressiu... i que li costà la vida quan Michele Angiolillo va acabar amb la seva vida en venjança per l'ignominiós Procés de Montjuïc de 1896-1897. Sí, d'acord, ara de l'artefacte en diuen FAES, que com que d'entrada presenta un nom més innocu no fa tant de mal als ulls. I així poden dissenyar estratègies recentralitzadores i nacionalcatòliques ben tranquils, ben peixats amb l'ufanosa subvenció que els han atorgat, unes setmanes abans del sorteig extraordinari de Nadal.\nPer tant, quan personal polític com la senyora Sánchez-Camacho o l'inefable ministre Wert facin i diguin en nom del partit de vencedors que representen, continuin combatent-los (si tenen un mínim d'escrúpols democràtics), segueixin sense donar-los cap mena de crèdit i pensin que les atzagaiades sostingudes que ens ofrenen potser són fruit del nerviosisme dels qui temen començar a enfilar la derrota.\nNascut a Lliçà d'Amunt, segons el carnet de l'estat que mena (per força) aquest tros del nostre país, el 1977, però paretà convicte i garriguenc d'adopció. Deixem-ho en valltenenc i vallesà, per aquest ordre. És historiador i n'exerceix quan pot: en alguna obra publicada i en algunes revistes (com Parietes o Vallesos), i fins i tot en el seu blog, el Sense fruir de l'estipendi. La qüestió és escriure i abocar cabòries, que diuen que és prou saludable; sobretot per qui se les treu de sobre.\nA Twitter: @Sistomatiques\nOrwell a la Garriga\nEspanya, pim, pam, pum\nLlibertat, consciència, país\nNi cura ni mesura\nEl conte de la fam\nPer Aleix el 14 de desembre de 2012 a les 21:44\nMolt instructiu i ric, com sempre. Gràcies un cop més per aquests articles\nPer Paretà el 13 de desembre de 2012 a les 23:41\nCom sempre en Roger ens porta la seva prosa fluida i clarivident, posant belles paraules al pensament que tenim molts: amb aquest PP no hi ha res a fer... ni ponts, ni res... marxem ben aviat i deixem-los amb la seva estimada Espanya tota per ells


You are here: Home ∼ Òmnium Cultural recupera transversalitat i preponderància respecte l’ANC\nL’ANC es va fundar amb l’objectiu de ser una entitat fugaç: quan s’assolís la independència (es preveia el 2014), s’autodissoldria. Òmnium és una entitat molt més polivalent i de més llarg recorregut, i és lògic que al final s’acabi imposant. La vida de l’ANC s’està allargant més del previst i la gestió d’aquesta serà cada vegada més complicada. Això no vol pas dir que l’entitat ni s’hagi tornat minoritària ni menys important, però sí que es fa palès que Òmnium, per trajectòria i regularitat ha sabut sensibilitzar i fidelitzar més la gent. Jordi Cuixart va obtenir més vots en la seva reelecció com a president de l’entitat des de la presó (amb 28.151 vots dels socis -d’un total de 28.183), que Soraya Sáenz de Santamaría ahir (21.513 vots) a les primàries del PP.\nPosted in El Dietari del Procés Tagged ANC, Cuixart, ERC, JxC, Òmnium, sánchez


VOLUNTARIAT PEL VALENCIÀ ~ Escola d'Adults de Sedaví\nmartes, diciembre 01, 2015 Sense comentaris\nT'agradaria aprendre a parlar valencià però no trobes amb qui practicar? Vols adquirir fluïdesa però vius en un entorn no valencianoparlant i et costa trobar on i amb qui parlar en valencià?\nAmb el programa Voluntariat pel Valencià coneixeràs gent nova amb qui practicar el valencià. Es tracta de posar en contacte gent que vol aprendre a parlar fluidament la nostra llengua amb gent que és valencianoparlant. Per fer-ho es creen les parelles lingüístiques, formades per un aprenent i un voluntari.\nCada parella acorda trobar-se almenys una hora a la setmana durant deu setmanes. Amb plena llibertat, cada parella escollirà el dia, l'hora i el lloc per trobar-se i parlar durant una estona en valencià.\nSi vols aprendre valencià o si t'agradaria ajudar algú a parlar-lo millor, apunta't al Voluntariat pel Valencià. L'Ajuntament i l'Escola d'Adults de Sedaví col·laboren amb Escola Valenciana per donar a conéixer el programa entre la població. Des de l'Escola d'Adults vos animem a participar-hi. Aprendre la nostra llengua i perdre la por a utilitzar-la en qualsevol situació et donarà una gran satisfacció. T'hi atreveixes?\nTrobaràs més informació en este web: http://www.voluntariatpelvalencia.org/\nCOM M'INSCRIC EN EL PROGRAMA?\nSi ets alumne de l'Escola d'Adults, demana una sol·licitud a qualsevol professor del centre. Emplena-la amb les teues dades personals i dóna-li-la al teu professor. Ell, o ella, la farà arribar als organitzadors del programa en l'Ajuntament.\nSi no ets alumne, acosta't a l'Ajuntament i demana allí una sol·licitud.\nEns veiem el dia 9 de desembre a les 19.00 h a l'ajuntament de Sedaví. Vos hi esperem!